text: Непълнолетен открадна кола в Пещера и катастрофира с нея - Peshterainfo
  Миналата седмица в РУ-Пещера бил получен сигнал за леко пътно-транспортно произшествие на една от улиците в града. Пристигайки на мястото органите на реда установили, че катастрофиралото возило е собственост на 52-годишна жителка на Пещера.
  То било противозаконно отнето от неизвестен автоапаш, който след катастрофата избягал.
  С разплитането на случая се заели криминалисти от полицейското управление в родопския град. След седмица усърдна работа те установили, че извършител на деянието е 17-годишен тийнейджър от Пещера. С него работи инспектор "Детска педагогическа стая", образувано е досъдебно производство.